Izithuba zemisebenzi kumasebe elizwe nawamaphondo zigcwaliswa ngokuphakula kubasebenzi asele beqeshiwe kula masebe okanye ngokumema izicelo kwabo bangaqeshwanga kwiNkonzo yoLuntu. Izithuba eziphezulu kwimaneyijimenti ephezulu, oko kukuthi kwinkonzo yemaneyijimenti ephezulu , kufuneka zikhutshwe kwizibhengezo zokwazisa elizweni zilungiselele ukufumana abenzi-zicelo ngaphakathi nangaphandle kweNkonzo yoLuntu.
INcwadi yokuPapasha iZithuba zeNkonzo yoLuntu , yazisa abasebenzi boluntu ngezithuba ezingaphakathi kwiNkonzo yoLuntu. Abantu abangengobasebenzi benkonzo yoLuntu, kodwa benomdla kwizithuba ezibhengeziweyo , kufanele baqale baqonde kwisebe elikhuphe ezo zibhengezo zokwazisa ukuba bangazenza na izicelo.
Amanye amasebe, afana nesebe loMkhosi woKhuselo, angakucela ungenele uxilongo lonyango phambi kokuba aqwalasele isicelo sakho.
Inkqubo yokumema izicelo nokuqasha yahluka ngokwamasebe, kwaye ingagqitywa kwelona thuba lifutshane kangangoko kunokwenzeka.